**Európa szellemi öröksége a közösségekben él tovább**

**Szombathelyt**ő**l az itáliai Albengáig hosszú út vezet, a térség városait ennél mégis sokkal több köti össze: a közös kulturális és szellemi örökség a földrajzi közelségnél is szorosabb kapcsot teremt. Erre a hagyományra hívta fel a figyelmet a NewPilgrimAge projekt, amely 4 ország összesen 7 régióját és városát kapcsolta össze a Szent Márton útvonal mentén.**

De kicsoda is volt Szent Márton, és miért érdemes figyelnünk rá? Emberségét legjobban talán az fejezi ki, hogy a világi hatalom elutasításaképp egy ízben készen állt fegyvertelenül csatasorba állni, amikor pedig élete vége felé püspökké választották, egy lúdólban próbált elbújni a dicsőség elől. A jóságáról szóló legendák Mártont a humanizmus szimbolikus figurájává emelték, emberképe, és az emberi közösségekért végzett munkája a mai napig példaértékű maradt.

A NewPilgrimAge projekt rendezvényeinek célja éppen a minél többek bevonására épülő közösségfejlesztés és a közös szellemi örökség felidézése és megújítása volt. A résztvevő közösségek a Szent Márton-i örökségen keresztül mutatták be workshopok, képzések során, illetve szakmai anyagokban a közösségi lét jelentőségét és teremtő erejét, a közösségek bevonásának jó gyakorlatait, a közösségfejlesztés folyamatait és valódi változáshoz nélkülözhetetlen lépéseket, feltételeket. A hároméves projektben tematikus félévek épültek egymásra, amelyek a közösségfejlesztés szakaszait is magába foglalták, a vízióalkotástól a legjobb ötletek konkrét megvalósításig.

A kitartó munkát követően az eredmények sem maradtak el. A fiatalabb generáció bevonásának érdekében a résztvevők infokommunikációs eszközöket - például mobilalkalmazásokat - fejlesztettek, a fiatalok minél szélesebb körű részvételét a szervezők egy verseny kihirdetésével ösztönözték. A projekt során felhalmozott és a partnerek között cserélt tapasztalatokról változatos anyagok számoltak be, az animációs filmektől a zine magazinokon át a virtuális bejárást lehetővé tevő oldalakig. A résztvevő szervezetek félévente találkoztak, 2019 tavaszán pedig egy nemzetközi fesztivál keretei között hatalmas tudáscserére, és a közösség játékos bevonására is sor került. A projekt során készült anyagok mindegyike elérhető a NewPilgrimAge hivatalos oldalán, ezekből mindenki meggyőződhet arról, hogy Európa szellemi és kulturális öröksége a különböző településeken, és annak közösségeiben él tovább.

A 3 éves projekt nemzetközi záróeseménye a járvány miatt az online térben valósul meg május 28-án 14 órakor. Másnap, 29-én, pénteken 14 órakor pedig Szombathely tart online búcsúrendezvényt. A résztvevők meghallgatják a pályázat eredményeit bemutató rövid beszámolókat, és az esemény végén egy online játék keretében Szent Mártonnal is találkozhatnak. A szervezők a két eseményre mindenkit szeretettel várnak.

A május 28-i közös nemzetközi online konferenciára itt regisztrálhat:

https://my.demio.com/ref/ZNacAJe7SMT0jaBN

A május 29-i hazai online konferenciára itt regisztrálhat:

https://my.demio.com/ref/GPyZQ0S929ctSqg5

NewPilgrimAge weboldal:

https://www.interreg-central.eu/Content.Node/NewPilgrimAge.html

A projekt az Interreg Central Europe Programból, az Európai Regionális Fejlesztési Alap támogatásával, az Európai Unió és a Magyar Állam társfinanszírozásával valósul meg.